Primăria Capitalei intenţionează să achiziţioneze 24 de autoturisme, dintre care 23 hibride, valoarea totală estimată a acestora fiind de 1.659.450 de lei, conform unui anunţ publicat marţi pe SICAP.

Sedința Consiliului General al Primăriei Capitalei

Cele 23 de autoturisme hibride au o valoare estimată de 1.609.035 lei, precizează Agerpres.



În cadrul licitaţiei, componenta financiară va reprezenta 80% din punctaj, iar perioada de garanţie şi nivelul de poluare câte 10%.



În cazul autoturismului cu motor clasic Euro 6, de asemenea, componenta financiară va reprezenta 80% din punctaj, iar perioada de garanţie şi nivelul de poluare câte 10%.



Media cifrei de afaceri anuale a ofertanţilor pe ultimii trei ani (2015, 2016, 2017) trebuie să fie de minim 1.610.000 lei pentru lotul I şi 51.000 lei pentru lotul II.



De asemenea, ofertanţii vor trebui să prezinte lista principalelor livrări de produse efectuate în ultimii trei ani, raportaţi la termenul limită pentru depunerea ofertelor, din care să rezulte că au livrat produse similare cu cele care fac obiectul achiziţiei (autoturisme) în valoare cumulată de cel puţin 1.609.000 lei fără TVA (pentru lotul I) sau 50.000 lei fără TVA (pentru lotul II).

În cursul anului 2018, Compania Municipală Străzi, Poduri și Pasaje București, una din cele 22 de companii înființate de PMB, a organizat și ea o licitatație pentru achiziționarea a 34 de autovehicule (19 autoturisme și 15 autoutilitare), valoarea estimată a contractului fiind de 1,76 milioane lei.